CELEX: 62018TN0671
Language: hr
Date: 2018-11-15 00:00:00
Title: Predmet T-671/18: Tužba podnesena 15. studenoga 2018. – ZU protiv Komisije

14.1.2019   
            
            
               HR
            
            
               Službeni list Europske unije
            
            
               C 16/58
            
         
      Tužba podnesena 15. studenoga 2018. – ZU protiv Komisije
      (Predmet T-671/18)
      (2019/C 16/70)
      Jezik postupka: engleski
      
         Stranke
      
      
         Tužitelj: ZU (zastupnik: C. Bernard-Glanz, odvjetnik)
      
         Tuženik: Europska komisija
      
         Tužbeni zahtjevi
      
      Tužitelj od Općeg suda zahtijeva da:
      
                  —
               
               
                  poništi odluku voditelja odjela za upravljanje karijerom i mobilnost u Direktoratu HR.B Glavne uprave za ljudske resurse (DG HR) pri Komisiji, donesenu 12. listopada 2018. o premještaju tužitelja natrag u DG OLAF;
               
            
                  —
               
               
                  poništi odluku voditelja odjela Account Management Centre 4 u Direktoratu HR.AMC pri DG HR Komisije, donesenu 29. listopada 2018. kojom se okvirno određuje datum njegovog postavljanja za 1. prosinca 2018.;
               
            
                  —
               
               
                  poništi, zajedno s gore navedenim, ako je potrebno, odluku tijela za imenovanja, koja tek treba biti donesena, kojom se odbija tužiteljev prigovor;
               
            
                  —
               
               
                  naloži tuženiku snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe pet tužbenih razloga.
      
                  1.
               
               
                  Prvi tužbeni razlog temelji se na nedovoljnoj transparentnosti postupka premještaja, povredi članka 25. Pravilnika o osoblju i nepostojanju obrazloženja, povredi tužiteljevog prava na obranu od prisilnog premještaja i povredi članka 41. Povelje Europske unije o temeljnim pravima i prava na saslušanje.
               
            
                  2.
               
               
                  Drugi tužbeni razlog temelji se na očitoj pogrešci u ocjeni interesa službe i povredi načela dobrog upravljanja.
               
            
                  3.
               
               
                  Treći tužbeni razlog temelji se na neuzimanju u obzir ključnih elemenata protiv hitnog tužiteljevog premještaja u OLAF, povredi načela dobrog upravljanja i zanemarivanju zaštite zviždača u skladu s člankom 22.a Pravilnika o osoblju.
               
            
                  4.
               
               
                  Četvrti tužbeni razlog temelji se na povredi dužnosti brižnog postupanja.
               
            
                  5.
               
               
                  Peti tužbeni razlog temelji se na zlouporabi ovlasti.